open-index/open-wikipedia-markdown huggingface dataset:
Մահացու պարեր

**«Մահացու պարեր»**, ռեժիսոր Անդրեյ Վոլգինի ռուսական ֆանտաստիկ ֆիլմը։ Այն Ռուսաստանում թողարկվել է վարձույթի համար 2017 թվականի ապրիլի 6-ին։

## Սցենար
2070 թվական Մոսկվա։ Միջուկային պատերազմից հետո աշխարհը ավերակների մեջ է։ Մարդկության գոյատևումը կախված է այն էներգիայից, որը զոհաբերում են դաժան պարային մրցաշարի մասնակիցները։ Բայց երբ մասնակիցներից մեկը սիրահարվում է մի աղջկա և որոշում ամեն գնով փրկել նրա կյանքը, գործող համակարգը սպառնալիքի տակ է հայտնվում։

## Նկարահանումներ
Նկարահանումները տեղի են ունեցել Մոսկվա Սիթիի տարածքում՝ «Dominion Tower» բիզնես կենտրոնում, Ռուսաստանի գիտությունների ակադեմիայի նախագահության շենքում և «Էլեկտրոզավոդի» հին շենքերում։

## Դերերում
* Իվան Ժվակին - *Կոստյա*
* Լուկերիա Իլյաշենկո - *Անյա*
* Դենիս Շվեդով - *Սերի*
* Ագնիա Դիտկովսկիտե - *Զեբրա*
* Ալեքսանդր Տյուտին - *կարգադրիչ*
* Նիկիտա վոլկով - *Արտյոմ*
* Նիկիտա Դյուվբանով - *DJ*
* Օլյա Կեիրու - *Մենդել*
* Ալեքսեյ Մատոշին - *ավազակ*
* Վիկտոր Խորկին - *Մաիս*
* Կեիկո Լի - *Մեյ Լու*
* Եվգենի Գրիբով - *Պիկե*
* Եվգենի Միխեև - *Ռուսլան*
* Անվար Հալիլուլաև - *Կոստյայի ընկերը*
* Դմիտրի Ֆայնշտեյն - *բժիշկ*
* Գեշա Մենշիկով - *սպասավոր*
* Կարինա Իվանովա - *Քրիս*
* Լադա Նեգրուլ - *Ռուսլանի մայրը*

## Նկարահանող խումբ
* Պրոդյուսերներ - Ալեքսանդր Կուրինսկի, Նիկոլայ Տաբաշնիկով, Վլադիմիր Դենիսյուկ
* Բեմադրող ռեժիսոր և մոնտաժի ռեժիսոր - Անդրեյ Վոլգին
* Սցենար - Անդրեյ Զոլոտար
* Բեմադրիչ օպերատոր - Վյաչեսլավ Լիսնևսկի
* Կոմպոզիտորներ - Մաքսիմ Կոշևանով, Ալեքսանդր Կրյուկով և Ալեքսանդր Մաև

## Փաստեր
* Պարարվեստի համար պատասխանատու էր Իգոր Ռուդնիկը, որը մասնակցել է Առաջին ալիքի «Պարիր» և ՏՆՏ-ի «Պար» շոուի ստեղծմանը։

## Ծանոթագրություններ

## Արտաքին հղումներ
* 

Կատեգորիա:2010-ականների ռուսերեն ֆիլմեր
Կատեգորիա:2017 ֆիլմեր
Կատեգորիա:Գիտաֆանտաստիկ ֆիլմեր
Կատեգորիա:Ռուսական ֆանտաստիկ ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր, որոնց գործողությունները տեղի են ունենում Մոսկվայում
Կատեգորիա:Ֆիլմեր, որոնց գործողությունները տեղի են ունենում 2070 թվականին
Սուրբ Աստվածածին եկեղեցի (Նորատուս)

մինի|ձախից|Իշխանական գերեզման, Սրբ․ Աստվածածին եկեղեցու բակում|268x268փքս
**Սուրբ Աստվածածին եկեղեցի (Նորատուս)**, Հայ առաքելական եկեղեցի, գտնվում է Գեղարքունիքի մարզի Գավառի տարածաշրջանի Նորատուս գյուղում, կառուցվել է 9-րդ դարում Սահակ Սյունեցի իշխանի նախաձեռնությամբ։ Եկեղեցին սրբատաշ է, ունեցել է մեծ քարերով կառուցված գմբեթավոր սրահ, բայց տարիների ընթացքում փլուզվել է, սակայն Ալաշկերտից ներգաղթողներն այն ծածկել են գերաններով։

Եկեղեցու բակում կան բազմաթիվ խաչքարեր, որոնցից ամենահինը թվագրվում է 996 թվականով, որն այժմ գտնվում է Հայաստանի պատմության թանգարանում։ Եկեղեցու շրջակայքում կա 9-17-րդ դարերի գերեզմանոց, որտեղ նաև կան տարբեր դարերի պատկանող շուրջ 43 խաչքարեր։

## Վերանորոգում
Առաջին վերանորոգման աշխատանքները իրականացվել են 1974-1975 թվականներին։ Երկրորդ անգամ վերանորոգման աշխատանքները սկսել են 2011-2012 թվականներին։ Եկեղեցին այժմ գործում է։

## Տես նաև
Գեղարքունիքի մարզի եկեղեցիների ցանկ

## Ծանոթագրություններ

Կատեգորիա:9-րդ դարի հայկական վանքեր և եկեղեցիներ
Կատեգորիա:Գեղարքունիքի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Դան՝ միակ սեր (հեռուստասերիալ)

**«Դան՝ միակ սեր»** (кор. 단, 하나의 사랑, ром. *Dan, Hanaui Sarang*), հարավկորեական հեռուստասերիալ։ Գլխավոր դերերում հանդես են գալիս Կիմ Մյունգ Սուն և Շին Հյե Սուն։ Թողարկվել է KBS2 հեռուստաալիքով 2019 թվականի մայիսի 22-ից մինչև հուլիսի 11-ը։

## Սյուժե
Գլխավոր հերոսուհին՝ Լի Յոն Սոն, երիտասարդ պարուհի է, ում համար կանխատեսել են պայծառ ապագա իր գործունեության մեջ։ Սակայն դժբախտ պատահարի պատճառով կորցնում է տեսողությունը և սիրելի գործով զբաղվելու հնարավորությունը։

Նա որոշում է թողնել բալետը։ Դա նրան արմատապես փոխում է։ Նա շրջապատի հանդեպ դառնում է գթազուրկ և անտարբեր, սակայն շուտով ամեն բան փոխվում է։ Նա կարողանում է նորից երջանկություն ձեռք բերել։ Նա հանդիպում է Դան անունով մի երիտասարդ տղայի։ Այդ տղան հանդիսանում է հրեշտակ, որը ապրում է երկրի վրա՝ կատարելով առաքելություններ, որպեսզի հասնի դրախտ։ Սակայն երբ հանդիպում է Լի Յոն Սոյին, նրա պլանները միանգամից փոխվում են և նա կորցնում է դրախտում հայտնվելու միակ հնարավորությունը։ Դրա պատճառով նա ստանում է վերջին առաքելությունը` երիտասարդ պարուհու սրտի սառույցը հալեցնել։

## Դերերում
* Շին Հյե Սուն — Լի Յոն Սո
* Կիմ Մյունգ Սու — *Դան*
* Լի Դոն Գոն — Չժի Կանու
* Կիմ Բո Մի — Գիմ Նի նա
* Դո Չժի Վոն — Չխվե Յոն Չժա
* Կիմ Ին Կվոն — Խու

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2019 հեռուստասերիալներ
Կատեգորիա:Հարավկորեական դրամա հեռուստասերիալներ
Կատեգորիա:Հեռուստասերիալներ այբբենական կարգով
Սուրբ Աստվածածին եկեղեցի (Մարտունի)

**Սուրբ Աստվածածին եկեղեցի (Մարտունի)**, Հայ առաքելական եկեղեցի, գտնվում է Գեղարքունիքի մարզի Մարտունի քաղաքում, կառուցվել է 11-13-րդ դարերում։

Եկեղեցու կառուցման ստույգ թվականը հայտնի չէ, սակայն պահպանված խաչքարերից կարելի է ենթադրել, որ 11-13-րդ դարերի կառույց է։ 1980-ական թվականներին Ավետիք Մոմճյանի նախաձեռնությամբ իրականացվել են եկեղեցու վերանորոգման աշխատանքներ, սակայն իրականացված բարեգործական աշխատանքները չեն պահպանել եկեղեցու նախկին պատմաճարտարապետական տեսքը, այլ հարմարեցվել են ըստ նրա ունեցած հնարավորությունների և կիսավեր շինությունը հետագա քայքայումից փրկելու բարի ցանկությանը։

Եկեղեցին ունեցել է փայտյա ծածկ և քարե սյուներ, մուտքի առջև՝ քարե զանգակատուն՝ 2,5X3 մետր մակերեսով։ Ավետիք Մոմճյանը խորհրդային տարիներին քաղաքի գլխավոր, բայց լքված եկեղեցիները հետագա փլուզումից փրկելու համար իր միջոցներով տեղադրել է բետոնե սյուներ, ամրաններ, պանելային ու շիֆերի ծածկ, երկաթյա գմբեթ, արել է օժանդակ կցակառույցներ։

2017 թվականին իրականացվել են եկեղեցու ներքին և արտաքին հարդարման, պատերի հարթեցման, գմբեթի վերանորոգման, բեմի սեղանի, երիցատան կառուցման, բակի հարթեցման և սալիկապատման աշխատանքները։ Խորանի վերևի նկարազարդումը և բեմի սրբապատկերները հեղինակել է որմնանկարիչ Աբրահամ Ազարյանը։ Բազմաթիվ բարեգործների աջակցությամբ Սուրբ Աստվածածին եկեղեցին վերակառուցվեց, բացվեց և վերաօծվեց, եկեղեցին վերաօծվեց ձեռամբ Մայր Աթոռ Սուրբ Էջմիածինի Վանօրենի տեսուչ, գերաշնորհ Տեր-Արտակ եպիսկոպոս Տիգրանյանի և հանդիսապետությամբ Գեղարքունյաց թեմի առաջնորդական տեղապահ Տեր-Կիրակոս վարդապետ Դավթյանի։

## Պատկերասրահ

Gegharqunik region church (number 6) 13.JPG
Gegharqunik region church (number 6) 8.JPG
Gegharqunik region church (number 6) 11.JPG
Gegharqunik region church (number 6) 20.JPG


## Տես նաև
Գեղարքունիքի մարզի եկեղեցիների ցանկ

## Ծանոթագրություններ

Կատեգորիա:11-րդ դարի հայկական վանքեր և եկեղեցիներ
Կատեգորիա:Գեղարքունիքի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Մարտունի քաղաքի շենքեր և կառույցներ
Ամրոց Քրդի կող

**Քրդի կող ամրոց**, գտնվում է Գեղարքունիքի մարզի Վաղաշեն գյուղից 3 կմ հարավ-արևելք, Վարդենիսի լեռնաշղթայի հյուսիսային լանջին, Ալոյի կող ամրոցից մոտ կես կիլոմետր հեռավորության վրա։

Քրդի կող ամրոցը հիմնադրվել է մ.թ.ա. 1 հազարամյակում։ Այն նման է ինչպես փակված պայտ, զբաղեցրել մոտավորապես կես հեկտար տարածություն, ամրոցի պարիսպները եղել են անտաշ ու անշաղախ խոշոր բազալտ քարերով կառուցված, և ունեցել են չորս մետր լայնություն։
Ամրոցի ուներ հինգ քարաբուրգեր, ուոնցից երկուսը կառուցված են մուտքի աջ և ձախ կողմերում, մյուս երկուսը՝ հարավ- արևմտյան և հյուսիս- արևմտյան անկյուններում, իսկ հինգերորդը, որը օգտագործվել է որպես պարիսպ, կանգնած է հյուսիս-արևելյան ժայռաբլրի վրա։ Ամրոցի է գտնվել հարավային մասում։

## Ծանոթագրություններ

## Արտաքին հղումներ
* ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՊԱՏՄՈՒԹՅԱՆ ԵՎ ՄՇԱԿՈՒՅԹԻ ԱՆՇԱՐԺ ՀՈՒՇԱՐՁԱՆՆԵՐԻ ՊԵՏԱԿԱՆ ՑՈՒՑԱԿԸ ՀԱՍՏԱՏԵԼՈՒ ՄԱՍԻՆ

Կատեգորիա:Ամրոցներ
Կատեգորիա:Հայկական ճարտարապետություն
Կատեգորիա:Լեռնաշղթաներ
Կատեգորիա:Գեղարքունիքի մարզ
Կատեգորիա:Մ.թ.ա. 1
Կատեգորիա:Մ.թ.ա. 1-ին հազարամյակ
Ամրոց Ալոյի կող

**Ալոյի կող ամրոց**, գտնվում է Գեղարքունիքի մարզի Վաղաշեն գյուղից 3 կմ հարավ-արևելք, Վարդենիսի լեռնաշղթայի հյուսիսային լանջին։

Ալոյի կող ամրոցը հիմնադրվել է մ.թ.ա. 2-1 հազարամյակում։ Այն ունեցել է ավելի մեծ տարածություն քան Քրդի կող ամրոցը, որը գտնվում է ոչ հեռու՝ մոտ կես կիլոմետր հեռավորության վրա։
Ամրոցի միջնապարիսպը այն բաժանել է երկու հավասար մասերի՝ արևելյան և արևմտյան։ Մուտքը գտնվել է արևմտյան հատվածում, որի երկու կողմերում նկատելի են քարաբուրգերի մնացորդներ։
Ամրոցում և նրա տարածքում  պահպանվել են բազմաթիվ կացարանների ավերակներ, իսկ դեպի հարավ՝ վարելահողերում առկա քարակույտերը վկայում են, որ այստեղ ևս եղել է մ.թ.ա. 2-1 հազարամյակի դամբարանադաշտ։
Վերլուծելով ամրոցի վերաբերյալ պահպանված փաստերը, կարելի է վստահորեն ասել, որ դրանք լինելով տեղական նշանակության կառույցներ, հաջողությամբ իրականացրել են իրենց վերապահված պաշտպանական գործառույթները։

## Ծանոթագրություններ

## Արտաքին հղումներ
* ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՊԱՏՄՈՒԹՅԱՆ ԵՎ ՄՇԱԿՈՒՅԹԻ ԱՆՇԱՐԺ ՀՈՒՇԱՐՁԱՆՆԵՐԻ ՊԵՏԱԿԱՆ ՑՈՒՑԱԿԸ ՀԱՍՏԱՏԵԼՈՒ ՄԱՍԻՆ

Կատեգորիա:Ամրոցներ
Կատեգորիա:Հայկական ճարտարապետություն
Կատեգորիա:Մ.թ.ա. 1-ին հազարամյակը Հայաստանում
Կատեգորիա:Լեռնաշղթաներ
Armenia Airways

**Armenia Airways,** հայկական ավիաընկերություն, որի գլխավոր օդանավակայանը Զվարթնոց միջազգային օդանավակայանն է։ Ընկերությունը կատարում է չվերթներ դեպի Իրան։

## Պատմություն
Ընկերությունը հիմնադրվել է 2016-ին, իսկ առաջին ինքնաթիռն ստացել է 2018-ին։  2018 թվականին ավիաընկերությունը ռումինական «Aviro Air» ավիաընկերությունից վարձակալել է BAE 146-300 ինքնաթիռ։

## Ուղղություններ

## Նավատորմ
Armenia Airways ընկերության նավատորմը բաղկացած է հետևյալ ինքնաթիռներից (2024 թվականի դրությամբ).

## Տես նաև
* Էյր Դիլիջանս
* Հայաստանի օդանավակայանների ցուցակ
* Տրանսպորտը Հայաստանում

## Ծանոթագրություններ

## Արտաքին հղումներ
* Կայք
* Ֆեյսբուքյան էջ

Կատեգորիա:Հայկական ավիաընկերություններ
Գալինա Սոկոլովա

**Գալինա Սոկոլովա** (, ), ռուս և խորհրդային դերասանուհի և դրամատուրգ։ Եղել է ՌԽՖՍՀ վաստակավոր դերասանուհի (1984 թվական)։ «Սովրեմեննիկ» մոսկովյան թատրոնի պրիմա։

## Կենսագրություն
1961 թվականին ավարտել է ՄԳԱԹ դպրոց-ստուդիան, նրա համակուրսեցիներն էին Վսևոլոդ Շիլովսկին և Ալեքսանդր Նիլին։ Ծառայել է «Սովրեմեննիկ» թատրոնում։

Նաև ավարտել է Վախթանգովյան ուսումնարանի ռեժիսորական ֆակուլտետը։ Որպես ռեժիսոր բեմադրել է մի քանի ներկայացումներ, այդ թվում` Գալինա Վոլչեկի հետ միասին։

Վերջին ներկայացումը խաղացել է 1996 թվականի դեկտեմբերի 1-ին։ Մահացել է 1997 թվականի հունվարի 10-ին` քաղցկեղից։ Դիակիզվել է, աճյունասափորը պահվում է Վեդենսկոե գերեզմանատան աճյունասափորանոցում։

## Ընտանիք
* Քույրը` Մարգարիտա Սոկոլովա (1938-2013 թվական)
* Ամուսինը` Անդրեյ Կուչաև։

## Բեմադրող ռեժիսոր
* «Մարգարիտից և ոսկուց ավելի թանկ»` Գալինա Սոկոլովայի սցենարը և ռեժիսուրան ըստ Հանս Քրիստիան Անդերսենի հեքիաթի` 1980 թվականին մոսկովյան «Սովրեմեննիկ» թատրոնի բեմում։

## Ֆիլմագրություն
* 1963 թվական` Եթե դու ճիշտ ես...` *Կատյա Սոկոլովա, վերանորոգման բյուրոյի դիսպետչեր*    
* 1965 թվական` Մայիս ամիս  
* 1965 թվական` Կամուրջը կառուցվում է` *Վերա Սապոժկովա*  
* 1967 թվական` Կանանց թագավորությունը` *Հիմկա Պյոտրիչենկովա*   
* 1974 թվական` Դոմբին և որդին (հեռուստաներկայացում) 
* 1976 թվական` 12 աթոռներ` *Մուսիկ*   
* 1978 թվական` Կատուն պարկում` *Գուսկով* 
* 1985 թվական` Միլիոնն ամուսնական զամբյուղում` *Մատիլդա* 
* 1985 թվական` Ապահովագրության գործակալ 
* 1987 թվական` Բոլշևիկներ (հեռուստաներկայացում) 
* 1988 թվական` Թամարա Ալեքսանդրովնայի ամուսինն ու դուստրը` *Ֆեդյայի մայր*  
* 1989 թվական` Սոֆյա Պետրովնա  
* 1991 թվական` Թափառող աստղեր` *Լեյա*

## Մուլտֆիլմերի հնչյունավորում
* 1990 թվական` Հրեշը` չար հարևանուհին

## Կոչում
* ՌԽՖՍՀ վաստակավոր դերասանուհի (1984 թվականի հունիսի 1)

## Ծանոթագրություններ

## Արտաքին հղումներ

Կատեգորիա:Խորհրդային դերասանուհիներ
Կատեգորիա:Ռուս գրողներ
Կատեգորիա:Ռուս դերասանուհիներ
Կատեգորիա:Ռուս դրամատուրգներ
Կատեգորիա:Ռուս կինոդերասանուհիներ
Կատեգորիա:Քաղցկեղից մահացածներ
Թովմաս Պեռենց

**Թովմաս Պեռենց** (), հայ թատերական գործիչ, դերասան, դրամատուրգ։

## Կենսագրություն
Թովմաս Պեռենցը ծնվել է 1875 թվականին Արևմտյան Հայաստանի Ակն քաղաքի Կամարակապ գյուղում։ Նախնական կրթությունը ստացել է ծննդավայրում։ Այնուհետև տեղափոխվել է Կոստանդնուպոլիս, որի Օրթագյուղի հայկական կրթարանում էլ շարունակել է ուսումը։

1850-ական թվականների կեսերից սկսել է գործուն մասնակցություն ունենալ լուսավորական և մշակութային կյանքին։ Դարձել է Օրթագյուղի հայկական «Բարեսիրաց» ընկերությունը հիմնադրողներից մեկը։ Անվանի բանաստեղծ, դրամատուրգ Մկրտիչ Պեշիկթաշլյանի հետ հիմնել է տեղի թաղային թատրոնը՝ կատարելով նշանակալի աշխատանք։

Թովմաս Պեռենցը որպես դերասան մասնակցել է Օրթագյուղում կազմակերպված հայերեն բեմականացումներին, որոնցում կենցաղային զավեշտներում կատարել է մեծ մասամբ կատակերգական դերեր։

Որպես գրող ստեղծել է մի քանի կատակերգություն, որոնցից առանձնանում են «Ծեր սիրահարը», «Խաբված ակնցին», «Հաճի Մանկասար», «Խաչատուրին խաչը», «Շինծու հարս» և այլ ստեղծագործություններ։ Այդ կատակերգությունները բեմադրվել են թատրոնում։ Պեռենցը գրել է նաև «Վարդան» կոչվող պատմական ողբերգությունը։

Թովմաս Պեռենցը 1862 թվականին հիմնադրել է «Վարդ Մեսրոպյան» պարբերականը, որը հրատարակվել է կարճ ժամանակ։

Մահացել է 1875 թվականին։

## Ծանոթագրություններ

Կատեգորիա:Հայ դերասաններ
Կատեգորիա:Հայ դրամատուրգներ
Կատեգորիա:Հայ թատերական գործիչներ
Եվրո 2020. փլեյ-օֆ փուլ

**[[Եվրո 2020|Եվրոպայի 2020 թվականի առաջնության]] փլեյ-օֆ փուլի** () խաղերը կայացել են 2021 թվականի հունիսի 26-ից մինչև հուլիսի 11-ը (սկզբնապես նախատեսվում էր, որ այդ խաղերը կայանալու են 2020 թվականին)։

## Ցանց


## ⅛ եզրափակիչ
### Ուելս - Դանիա


### Իտալիա - Ավստրիա


### Նիդերլանդներ - Չեխիա


### Բելգիա - Պորտուգալիա


### Խորվաթիա - Իսպանիա


### Ֆրանսիա - Շվեյցարիա


### Անգլիա - Գերմանիա


### Շվեդիա - Ուկրաինա


## ¼ եզրափակիչ
### Շվեյցարիա - Իսպանիա


### Բելգիա - Իտալիա


### Չեխիա - Դանիա


### Ուկրաինա - Անգլիա


## Կիսաեզրափակիչ
### Իտալիա - Իսպանիա


### Անգլիա- Դանիա


## Եզրափակիչ
### Իտալիա - Անգլիա


## Ծանոթագրություններ

Կատեգորիա:Եվրո 2020
Արդար Հայաստան կուսակցություն

**Արդար Հայաստան կուսակցություն**, գործող քաղաքական կուսակցություն Հայաստանում։

## Պատմություն
«Արդար Հայաստան» կուսակցությունը ստեղծվել է 2021 թվականի մայիսի 16-ին Երևանում կայացած կուսակցության համագումարի ժամանակ։ Կուսակցության հիմնադիրն ու նախագահը Նորայր Նորիկյանն է։ Ներկայումս կուսակցությունը գործում է որպես արտախորհրդարանական ուժ, սակայն հաստատել է 2021 թվականին Հայաստանում կայանալիք խորհրդարանական ընտրություններին մասնակցելու իր մտադրությունը։

## Գործունեություն
2021 թվականի մարտի 22-ին «Արդար Հայաստանի» ներկայացուցիչները հանդիպել են Հայաստանի նախագահ Արմեն Սարգսյանի հետ՝ քննարկելու երկրում տիրող քաղաքական իրավիճակը։

2021 թվականի ապրիլի 1-ին «Արդար Հայաստան» կուսակցությունը համատեղ հռչակագիր է ստորագրել չորս այլ քաղաքական կուսակցությունների հետ, որում Հայաստանի կառավարությանը կոչ է արել ապահովել ազատ և արդար առաջիկա ընտրությունները՝ Հայաստանում շարունակվող քաղաքական անկարգություններից հետո։

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Արդար Հայաստան կուսակցություն - Քաղաքական երկխոսություն

Կատեգորիա:Հայաստանի կուսակցություններ
Ռուբենս Չինարով

**Ռուբենս Չինարով** (իսկական անունը՝ **Ռուբեն Զարմայրի Մսերյան**, ), խորհրդահայ դերասան, դրամատուրգ, թարգմանիչ։ ՌԽՖՍՀ վաստակավոր արտիստ (1935)։ Հրապարակախոս, խմբագիր Զարմայր Մսերյանի որդին, լեզվաբան Լևոն Մսերյանի եղբայրը։

## Կենսագրություն
Ռուբեն Զարմայրի Մսերյանը ծնվել է 1869 թվականին Մոսկվայում։ Միջնակարգ և բարձրագույն կրթությունը ստացել է ծննդավայրում։

1884 թվականին սկսվել է նրա դերասանական գործունեությունը Ֆեոդոր Կորշի ռուսական դրամատիկական թատրոնում (Մոսկվա)։ Այնտեղ խաղացած լավագույն դերերից է Իտալացի ծառան (Իվան Տուրգենևի «Երեկո Սոռենտոյում»)։

1887 թվականից նա մասնակցել է Մարիա Սավինայի, Նիկոլայ Սոլովցովի և այլոց շրջագայություններին։ 1898 թվականին վերադարձել է Կորշի թատրոն, որտեղ խաղացել է պարզամիտների դերեր։ 1905 թվականից կատակերգական դերերով հանդես է եկել Մոսկվայի «Էրմիտաժ», «Ակվարիում» և այլ թատրոնների բեմերում, իսկ 1921 թվականից, որպես հանդիսավար և ֆելիետոնիստ հանդես է եկել էստրադայում։ Ելույթ է ունեցել նաև Օդեսայի, Խարկովի, Կիևի թատրոններում, երկար տարիներ գործել է Կազանում։

Մսերյանը նաև կատակերգությունների, վոդևիլների և ֆարսերի հեղինակ և թարգմանիչ էր։ Նա հեղինակել է 49, թարգմանել ու փոխադրել ավելի քան 100 պիես։ «Թանկագին համբույր» պիեսի շնորհիվ նա ձեռք է բերել ճանաչում։ Այն բեմադրվել է 1897 թվականին Կորշի թատրոնում։ Հայկական թատրոնում պիեսը բեմադրվվել է Կ. Չալաբյանի, Ե. Խաժակի, Անդրանիկի (Սողոմոնյան) և այլոց թարգմանությամբ։ Կովկասի թատրոններում 1910-ական թվականներին բեմադրվել է նաև նրա «Դիմակը հանածը» պիեսը։

Մսերյանը գրել է նաև հոդվածներ, որոնցում անդրադարձել է թատերական գործիչներ Պետրոս Ադամյանի, Ստեփան և Ալմա Սաֆրազյանների, Գոհարիկ Շիրինյանի, Հովհաննես Կյուրեղյանի գործունեությանը։ Տպագրվել է Ռուբեն, Չինարով, Կորրեսպ և այլ կեղծանուններով։

## Ստեղծագործություններ
* Чинаров, Р. Дорогой поцелуй. Шутка в 1 д. Одесса [1897];
*  Чинаров, Р. Нос по ветру. Ком.-шутка в 3 д. Одесса 1900;
*  Чинаров, Р. Поезд № 12. Дорожная сценка в 1 д. СПб. 1900;
*  Чинаров, Р. Когда мы сонные проснемся. Шутка в 1 д. М. 1900;
*  ...?. Переводчик. Шутка в 1 д. / Пер. Чинаров, Р.. — М., 1900;
*  Чинаров, Р. Отец взрослой дочери. Шутка в 1 д. М. 1913

## Ծանոթագրություններ

Կատեգորիա:Խորհրդային դերասաններ
Կատեգորիա:Խորհրդային դրամատուրգներ
Կատեգորիա:Խորհրդային թարգմանիչներ
Կատեգորիա:Կեղծանուններ
Կատեգորիա:Հայ դերասաններ
Կատեգորիա:Հայ դրամատուրգներ
Կատեգորիա:Հայ թարգմանիչներ
Քառակող կոթող (Դսեղ)

**Քառակող կոթող (Դսեղ)**, գտնվում է Դսեղ գյուղի միջնադարյան գերեզմանատանը, կերտված է 7-րդ դարում։

Կոթողի բարձրությունը 2 մետր է, կերտված է բաց դեղնավուն ֆելզիտից, կանգնեցված է տուֆի պատվանդանի վրա, որի վերին հատվաշում խաչապատկեր է, իսկ մյուս կողմում կա վիմագիր արձանագրություն։

Կոթողը վաղ միջնադարյան շրջանին է, իսկ պատվանդանը տեղում հավաքել է հայտնի խաչքարագործ Վահրամ Մամիկոնյանը։ Նույն տարածքում է գտնվում նաև վարպետի “Խաչելություն” խաչքարը՝ 1281 թվագրմամբ։ Կոթողի բոլոր կողմերը ունեն իրենց խորհրդանշական բովանդակությունները։

Կոթողի արևմտյան ճակատի վրա պատկերված ընդանհուր թվով 8 շրջանակները, որոնցից 6-ը միանման շրջանակներ են, 7-րդը մյուսներից տարբերվում է իր կրկնակի շրջագծով, 8-րդի կիսաշրջանը հպված է պատվանդանին (ամենայն հավանականությամբ շրջանակներում գոյություն են ունեցել պատկերներ, որոնք չեն պահպանվել)։ Քառակող կոթողի արևելյան հատվածում պատկերված են արմավենու տերևներ։ Իսկ կոթողի հյուսիսային ճակատին` ընձյուղագալարների միջև, պատկերված են վեր ու վար ուղղորդված արմավենու տերևներ, հարավային կողմում պատկերված է խաղողի որթատունկ։

Նմանատիպ կոթողներ կան նաև Օձունում, Արդվիում, Խոժոռնիում, Կողբում, Բրդաձորում, Շինուհայրում և Երևանում։

## Ծանոթագրություններ

Կատեգորիա:7-րդ դարի ճարտարապետություն
Կատեգորիա:Լոռու մարզի շենքեր և կառույցներ‎
Կատեգորիա:Կոթողներ
Բրեթ Թակեր

**Բրեթ Ալան Թակեր** (; )՝ ավստրալիական դերասան։ Նա առավել հայտնի է իր  Դենիելա Ֆինզժերալդա դերով՝ ավստրալիական «Հարևաններ» օճառային օպերայում, և Դեյվա Բրեվերայի դերով՝ «Մակլեոդայի աղջիկները» սերիալում։ 2010 թվականին Թակերը տեղափոխվել է ԱՄՆ, որտեղ շուտով հայտնվել է «C.S.I.: Հանցագործության վայրը», «Առանց կոորիդինատներ», «Ծովային ոստիկանություն, Հատուկ բաժին», «Ռիցոլներ և կղզիներ», «Սպարտակ վրեժխնդրություն» и «Կասլ», «Սարսափելի անատոմիա» սերիլներում։ 2012 թվականին նա ստացել է կանոնավոր դեր «ABC»-ի «Սիրուհիներ» սերիալում։

Թակերը ծնվել է Մելբուրնում և սովորել է դերասանական վարպետություն՝ Մելուրնի ազգային թատրոնում, ինչից հետո հայտնվել է մի քանի բեմադրություններում։ Հեռուստատեսությունում իր կարիերայի լրացման ընթացքում, հայտնվել է «Հզոր մարտարշավ» (2005), «Ես նույնպես քեզ սիրում եմ» (2010) և «Թոր։ Մռայլ աշխարհը» (2013) հեռուստաալիքներում։

## Հեռուստատեսություն

## Ծանոթագրություններ

Կատեգորիա:Ավստրալիացի դերասաններ
Կատեգորիա:Ավստրալիացի երգիչներ
Կատեգորիա:Ավստրալիացի կինոդերասաններ
Կատեգորիա:Ավստրալիացիներ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Ձորիգեղի կամուրջ

**Ձորիգեղի կամուրջ**, գտնվում է Լոռու մարզի Թեղուտ գյուղում, կառուցվել է 17-րդ դարում։

Լոռու մարզի Թեղուտ և Շնող գյուղերը հաշվառվել են որպես մեկ համայնք, գյուղերի շրջակա միջավայրերում կարելիե տեսնել հնագույն և միջնադարյան հուշարձաններ, որոնք ունեն ինքնատիպ և խայտաբղետ անուներ՝ Փիջուտ, Բովեր, Բրագձոր, Բացրել, Կայծոն, Մանստև, Ձորիգեղ, Խռատանոց, Ղարաքոթուկ, Շինու խեչ, Դուքանաձոր։

Ձորիգեղի կամուրջը գտնվում է Թեղուտ գյուղից 3 կմ հյուսիս-արևելք` Գուլաբի կոչվող սարի ստորոտում, Մանստև գետակի աջափնյա անտառապատ հատվածում, ժայռեղեն նեղ ափեր ունեցող վայրում։ Քարե կամուրջը կապում է Մանստևի Սրբավայրը Ձորիգեղ կոչվող հին բնակավայրի հետ։ Կամուրջը միաթռիչք է, ունի 6 մ լայնությամբ կիսաշրջան կամարային բացվածք իսկ երթևեկելի մասը հողածածկ է` 3մ լայնությամբ։ Կամուրջը կառուցված է սրբատաշ բազալտե ոչ խոշոր քարերով։ Կամուրջն այս տեսքով մեզ է հասել 17-րդ դարի վերջնանորոգման շնորհիվ։

## Ծանոթագրություններ

Կատեգորիա:17-րդ դարի կառույցներ
Կատեգորիա:Լոռու մարզի հուշարձաններ
Իվան Դանիլյանց

**Իվան Ալբերտովիչ Դանիլյանց** (, , , ), խորհրդային ֆուտբոլիստ, ավստրիացի և մոլդովացի մարզիչ։

## Կենսագրություն
1970-1974 թվականներին սովորել է Թուրքմենստանի պետական համալսարանի ֆիզդաստիարակության ֆակուլտետում։ Խաղային կարիերայի տարիներին եղել է պաշտպան։ Սկսել է խաղալ 1971 թվականին Աշխաբադի «Ստրոիտելում»։

1981-1983 թվականներին ստացել է Մոսկվայի ԲԿՄԱ-ին կից մարզիչների բարձրագույն դպրոցի դիպլոմ։ 1993 թվականին ստացել է ՈՒԵՖԱ-ի մարզիչի «Ա»  լիցենզիայի հաստատում։

1991-1994 թվականներին աշխատել է որպես «Կլագենֆուրտի» մանկապատանեկան թիմի մարզիչ (Ավստրիա), 1994-1997 թվականներին՝ Ավստրիայի Կարինտիայի հավաքականի մարզիչը մինչև 16 և մինչև 18 տարեկանների տարիքային թիմերում։

1998-1999 թվականներին եղել է Մոլդովայի հավաքականի գլխավոր մարզիչ։ 1999 թվականին կրկին Ավստրիայում եղել է «Կերնտեն» ակումբի սպորտային տնօրեն։

2000 թվականին եղել է «Շերիֆ» ակումբի գլխավոր մարզիչ (Տիրասպոլ)։ Սակայն թիմում երկար ժամանակ չի մնացել և կրկին մեկնել է Ավստրիա, որտեղ 2001-2006 թվականներին աշխատել է որպես ԿԱՍ ակումբի մարզական տնօրեն։

2001 թվականին ստացել է երեխաների և պատանիների մարզչի պետական դիպլոմ։ 2001 թվականից ֆուտբոլային ակումբների և ֆուտբոլի ֆեդերացիաների խորհրդատվությունների մասնավոր ընկերության ղեկավարն է` ուսումնամարզական գործընթացի և խաղի կառավարում, ֆուտբոլային ակումբների զարգացման հայեցակարգերի կազմում։ 2004 թվականին ստացել է ՈւԵՖԱ-ի «ՊՐՈ» արտոնագիրը գերազանցությամբ։ 2006-2009 թվականներին աշխատել է Մոլդովայի ֆուտբոլի ֆեդերացիայում ՈՒԵՖԱ-ի ծրագրով մարզիչների կրթության և լիցենզավորման դեպարտամենտի տնօրեն։

2010 թվականին դարձել է «Ռուբին» ակումբի երիտասարդական ֆուտբոլի զարգացման ծրագրի ղեկավար։ 2013 թվականի վերջին Կուրբան Բերդիևի՝ գլխավոր մարզիչի պաշտոնից հեռանալուց հետո նրա հետ հեռացել է ակումբից։ 2015 թվականի հունվարին միացել է Կուրբան Բերդիևի մարզչական շտաբին, որը գլխավորել է «Ռոստով» ֆուտբոլային ակումբը։

2016 թվականի սեպտեմբերի 9-ին պաշտոնապես նշանակվել է «Ռոստով» ակումբի գլխավոր մարզչի պաշտոնում Դմիտրի Կիրիչենկոյի՝ PRO լիցենզիա ստանալու ժամանակ։ 2017 թվականի հունիսին Բերդիևի հետ «Ռոստովից» տեղափոխվել է «Ռուբին»։ 2017 թվականի սեպտեմբերին նշանակվել է երիտասարդական ֆուտբոլի զարգացման ծրագրի ղեկավար։

## Մրցանակներ
; Ռոստով
* Ռուսաստանի առաջնության արծաթե մեդալակիր **(1)** – 2015/16

## Ծանոթագրություններ

## Արտաքին հղումներ
* Сайт болельщиков ФК «Рубин» Казань: Данильянц Иван Альбертович

Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Մոլդովացի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Ֆինանսական ռեսուրսներ

right|100 px
**Ֆինանսական ռեսուրսներ**, բոլոր դրամական միջոցների ամբողջությունն է, որոնք անհրաժեշտ ակտիվների ձևավորման համար պետության, ձեռնարկությունների, կազմակերպությունների, հաստատությունների տրամադրության տակ են` ամբողջ գործունեությունն իրականացնելու համար, եկամտի, խնայողությունների, կապիտալի և տարբեր տեսակի մուտքերի հաշվին։ Բանկային ռեսուրսները ֆինանսական ռեսուրսների կարևոր բաղադրիչ են։

Ֆինանսական ռեսուրսները նախատեսված են.

* բյուջեի, բանկերի, ապահովագրական կազմակերպությունների, նյութերի և ապրանքների մատակարարների նկատմամբ ֆինանսական պարտավորություններ կատարելու համար,
* արտադրության ընդլայնման, վերակառուցման և արդիականացման, նոր հիմնական միջոցների ձեռքբերման ծախսերի իրականացման համար
* ձեռնարկությունների աշխատողների աշխատավարձերի և նյութական խրախուսանքների համար,
* այլ ծախսերի ֆինանսավորման համար։

Ֆինանսական ռեսուրսները բաժանվում են 2 խմբի.
* կենտրոնացված միջոցներ (պետական բյուջե, արտաբյուջետային միջոցներ),
* ապակենտրոնացված ֆինանսական ռեսուրսներ (կորպորատիվ ֆոնդեր)։

Կան նաև պետության, մարզերի և ձեռնարկությունների ֆինանսական ռեսուրսներ։

Մակրոմակարդակում կենտրոնացված ֆոնդերի ձևավորման հիմնական աղբյուրը ազգային եկամուտն է։ Ազգային եկամտի բաշխման և վերաբաշխման հիման վրա ձևավորվում են կենտրոնացված ֆոնդեր։ Ազգային եկամտի մի մասը ձևավորվում և մնում է ձեռնարկությունների տրամադրության տակ, այսինքն՝ միկրոմակարդակում ստեղծվում են ապակենտրոնացված ֆինանսական ռեսուրսներ, որոնք օգտագործվում են արտադրական ծախսերի համար։

Ձեռնարկության ֆինանսական ռեսուրսների հիմնական աղբյուրը արտադրական գործունեությունից ստացված շահույթն է։

Ֆինանսական ռեսուրսների օգտագործումը հիմնականում իրականացվում է հատուկ նշանակության դրամական միջոցների միջոցով, չնայած հնարավոր է նաև միջոցներն օգտագործել նաև ոչ ֆոնդային ձևով։

Պետության և ձեռնարկությունների ֆինանսական ռեսուրսները ֆինանսական կառավարման անմիջական օբյեկտներ են, այսինքն՝ դրանց ձևավորման, օգտագործման և դրամական միջոցների հոսքի կառավարման։

Բավարար ֆինանսական ռեսուրսների առկայությունը, դրանց արդյունավետ օգտագործումը կանխորոշում են ձեռնարկության լավ ֆինանսական դիրքը, վճարունակությունը, ֆինանսական կայունությունը, իրացվելիությունը։ Այս առումով ձեռնարկությունների ամենակարևոր խնդիրն է գտնել պաահուստային միջոցներ` իրենց սեփական ֆինանսական ռեսուրսների ավելացման և դրանց առավել արդյունավետ օգտագործման համար` ընդհանուր առմամբ ձեռնարկության արդյունավետությունը բարելավելու համար։

## Գրականություն
* А. Ф. Черненко, Н. Н. Илышева, А. В. Башарина. Финансовое положение и эффективность использования ресурсов предприятия. М.: Юнити-Дана, 2013. ISBN 978-5-238-01610-8
## Ծանոթագրություններ

Կատեգորիա:Ֆինանսներ
Կատեգորիա:Տնտեսական ռեսուրսներ
Քաղաքը վառում է լույսերը

**«Քաղաքը վառում է լույսերը»** (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Վենգերովը Վ. Նեկրասովի «Հայրենի քաղաքում» () վիպակի հիման վրա։ Ֆիլմի պրեմիերան կայացել է 1958 թվականի հուլիսի 21-ին։

## Սյուժե
Հետախուզության կապիտան Նիկոլայ Միտյասովը վերադառնում է ծանր վիրավորվելուց հետո ավերված քաղաք և իմանում, որ կինը դավաճանել է իրեն։ Սակայն Նիկոլայն իր մեջ է գտնում վերապրելու կորստի ցավը, ընդունվում է ինստիտուտ, ծանոթանում Վալյայի հետ և սկսում նոր կյանք։

## Դերերում
* Նիկոլայ Պոգոդին — *Նիկոլայ Միտյասով *
* Ելենա Դոբրոնրավովա — *Վալյա*
* Օլեգ Բորիսով — *Սերգեյ Երոշին*
* Յուրի Լյուբիմով — *Ալեքսեյ Իվանովիչ Բոյկով *
* Լիլիանա Ալյոշնիկովա — *Շուրա Միտյասովա*
* Ալիսա Ֆրեյնդլիխ — *Զինա Պիչիկովա *
* Ալեքսանդր Սոկոլով — *պրոֆեսոր Նիկոլցև *
* Լյուբով Մալինովսկայա — *Ելենա Ֆեոդորովնա, ֆակուլտետի քարտուղար*
* Վալենտին Գրուդինին — *Գրոմոբոյ*
* Վիկտոր Պերեվալով — *Վովա*
* Յուրի Մաժուգա — *հողաթափերով մարդ*

## Նկարահանող խումբ
* Սցենարի հեղինակ՝ Վլադիմիր Վենգերով (Վիկտոր Նեկրասովի «Հայրենի քաղաքում» վիպակի հիման վրա)
* Ռեժիսոր՝ Վլադիմիր Վենգերով
* Օպերատոր՝ Հենրիկ Մարանջյան
* Նկարիչ՝ Վիկտոր Վոլին
* Կոմպոզիտոր՝ Օլեգ Կարավայչուկ
* Հնչյունային ռեժիսոր՝ Եվգենի Նեստերով

## Տեխնիկական տվյալներ
* Սև-սպիտակ, հնչուն
* Պրեմիերա՝ 21 հուլիսի, 1958 թվական, Մոսկվա (ԽՍՀՄ)

## Ծանոթագրություններ

## Արտաքին հղումներ
* «Քաղաքը վառում է կրակները» ֆիլմը «Энциклопедия отечественного кино» կայքում
*  

Կատեգորիա:1950-ականների խորհրդային ֆիլմեր
Կատեգորիա:1950-ականների ռուսերեն ֆիլմեր
Կատեգորիա:1958 դրամա ֆիլմեր
Կատեգորիա:1958 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Գուրգեն Բալայան

**Գուրգեն Գևորգի Բալայան** (*Գուրգեն Լոռեցի*) (), հայ ծաղրանկարիչ, նկարիչ-ձևավորող, խմբագիր։ «Երգիծաբանների համահայկական միության» փոխնախագահն էր, Կալիֆոռնիայի հայ գրողների միության անդամ, Հայ դրամատուրգների միության նախագահ (2022-2023)։ Հայաստանի մշակույթի գործիչների միության նախագահ(2022)։ Ավստրալիայի ռուսական գրականության միջազգային ակադեմիայի ակադեմիկոս, Հյուսիսային Ամերիկայի գրողների միության հայկական բաժանմունքի ղեկավարի տեղակալ

## Կենսագրություն
Գուրգեն Բալայանը սովորել է Երևանի գեղարվեստի ուսումնարանում, 1984 թվականին ավարտել է Մոսկվայի Մաքսիմ Գորկու անվան գրականության ինստիտուտը։ 1975-1977 թվականներին աշխատել է Երևանի Պոլիգրաֆկոմբինատում, 1977-1981 թվականներին՝ «Սովետական գրող» հրատարակչությունում որպես խմբագիր, 1981-ից մինչև փակվելը՝ «Ոզնի» երգիծաթերթում որպես գեղարվեստական խմբագիր, նկարիչ, 2013 թվականից մինչև թերթի փակվելը՝ պատասխանատու խմբագիր։ Միաժամանակ, 1986-2000 թվականներին աշխատել է «Հայաստանի բնություն» ամսագրի (գեղարվեստական խմբագիր, պատասխանատու քարտուղար), 1989-1992 թվականներին՝ «Հայկազունք» շաբաթաթերթի, 1990-1991 թվականներին՝ «Համշեն» թերթի (նկարիչ-ձևավորող, պատասխանատու քարտուղար) խմբագրություններում։

Մամուլում հիմնականում տպագրվել է *Գուրգեն Լոռեցի* կեղծանվամբ։ Հայաստանի Մշակույթի գործիչների միության նախագահն էր, Հյուսիսային Ամերիկայի գրողների միության հայկական բաժանմունքի ղեկավարի տեղակալը։

Գուրգեն Բալայանի գրախոսությամբ տպագրվել են բազմաթիվ գրքեր։

## Ստեղծագործություններ
մինի|ձախից|153x153px
Գուրգեն Բալայանի հրապարակախոսական հոդվածները, ծաղրանկարները, երգիծական պատմվածքները տպագրվել են Հայաստանի («Ոզնի», «Ավանգարդ», «9-րդ հրաշալիք», «Առավոտ», «Հայաստանի Հանրապետություն», «Հասկեր» և այլն), Սփյուռքի, արտերկրի մամուլում։

Հեղինակ է «Միամիտ մտքեր, Լոռվա ժպիտներ» (2007), «55+» (2009), «Երգիծում են Հրանտ Հորիզոնն ու Գուրգեն Լոռեցին» (2019, համահեղինակ) գրքերի։

Նկարազարդել և ձևավորել է Արամայիս Սահակյանի «Խորհրդավոր խորհրդարան» (1992), «Խաչ և սուր» (1995), Էդուարդաս Մեժելայտիսի «Դայնայի օրագիրը» (2006), նաև Սոս Ազիզյանի «Առձեռն հումոր» (2006), «Սրամտում է Հայկական ռադիոն» (2009), «Պարկեշտ հումոր» (2010), «Հումորի և երգիծանքի 19 ակնթարթ» (2011) և այլ գրքեր։

## Մրցանակներ
* «Ոզնի» երգիծաթերթի մրցանակ (1988)

## Ծանոթագրություններ

Կատեգորիա:Հայ խմբագիրներ
Կատեգորիա:Հայ ծաղրանկարիչներ
Կատեգորիա:Հայ ձևավորողներ
Վճարունակություն

**Վճարունակությունը** () տնտեսվարող սուբյեկտի իր տրամադրության տակ եղած դրամական ռեսուրսների հաշվին օրենքով կամ պայմանագրով նախատեսված դրամական պարտավորությունները ժամանակին կատարելու կարողությունն է։

## Սահմանում
Ձեռնարկության վճարունակությունը ձեռնարկության` իր վճարման պարտավորությունները ժամանակին և ամբողջությամբ կատարելու կարողությունն է, որը ստեղծում է նախադրյալներ, պայմաններ և ձևեր առևտրային գործարքի իրականացման համար։
Անվճարունակությունը որոշակի ժամկետում տնտեսվարող սուբյեկտի պարտավորությունների համար վճարումներ ապահովելու անկարողությունն է։ Անվճարունակությունը կարող է հանգեցնել ձեռնարկության սնանկացման և լուծարման։

## Վճարունակության գործակից
Ձեռնարկության վճարունակությունը որոշվում է որոշակի ամսաթվով` վճարունակության գործակցով, հաշվի առնելով ձեռնարկության կողմից տնտեսական գործունեություն իրականացնելու համար ներգրավված առկա և հնարավոր ֆինանսական ռեսուրսները և ցույց տալով դրա ֆինանսական կայունության/ անկայունության աստիճանը հաջորդ հաշվետու ժամանակահատվածի համար։
Վճարունակության գործակիցը հավասար է ընթացիկ ակտիվների (ընթացիկ հաշվի կանխիկ դրամ, ակրեդիտիվներ, պատրաստի ապրանքներ, բանկային և այլ վարկեր, դեբիտորական պարտքեր ընթացիկ պարտավորությունների հարաբերությանը։
Եթե ընթացիկ ակտիվների (վճարման առաջին աստիճանի պատրաստման ֆոնդեր) գումարը գերազանցում է կամ հավասար է ընթացիկ պարտավորությունների չափին, այսինքն, վճարունակության գործակիցը 1-ից մեծ է կամ հավասար է, ապա համարվում է, որ ընկերությունն ունի կայուն ֆինանսական դրություն։

Եթե ընթացիկ ակտիվների գումարը պակաս է ընթացիկ պարտավորությունների չափից, այսինքն՝ վճարունակության գործակիցը 1-ից պակաս է, ապա ընկերությունը համարվում է ֆինանսապես անկայուն։

## Տես նաև
* Իրացվելիություն
* Անվճարունակություն

## Ծանոթագրություններ

Կատեգորիա:Ֆինանսներ
Կատեգորիա:Ֆինանստնտեսական վերլուծություն
Ֆինանսական ռիսկ

**Ֆինանսական ռիսկ**, ռիսկ, որը կապված է ֆինանսական ռեսուրսների (կանխիկ դրամի) կորստի հավանականության հետ)։

Ֆինանսական ռիսկերը առաջացել են միաժամանակ դրամավարկային շրջանառության և տարբեր տեսակի դրամական հարաբերությունների ի հայտ գալուն զուգընթաց՝ ներդրող-թողարկող, վարկատու-վարկառու, վաճառող-գնորդ, արտահանող-ներմուծող և այլն։ Ֆինանսական ռիսկերը շուկայական պայմաններում ձեռնարկատիրական գործունեության բաղկացուցիչ մասն են։ Ադամ Սմիթը, ուսումնասիրելով և վերլուծելով ձեռնարկատիրական շահույթի բնույթը, ձեռնարկատիրական եկամտի կառուցվածքում առանձնացրել է այնպիսի բաղադրիչ, ինչպիսին է «ռիսկի վճարումը» ձեռնարկատիրական գործունեության հետ կապված հնարավոր կորուստների հատուցման տեսքով։

## Ֆինանսական ռիսկերի դասակարգում
Ֆինանսական ռիսկերը բաժանված են երեք տեսակի.
# Ռիսկեր կապված փողի գնողունակության հետ,
# Կապիտալ ներդրումների հետ կապված ռիսկեր (ներդրումային ռիսկեր),
# Ռիսկերը, որոնք կապված են կազմակերպության տնտեսական գործունեության կազմակերպման ձևի հետ։

### Ռիսկերը, որոնք կապված են փողի գնողունակության հետ
Փողի գնողունակության հետ կապված ռիսկերը ներառում են.
* գնաճային և գնանկման ռիսկեր,
* արժութային ռիսկեր,
* իրացվելիության ռիսկեր։

**Գնաճային ռիսկը** կապված է փողի մաշվածության հնարավորության հետ (կապիտալի իրական արժեք) և գնաճի պատճառով իրական եկամտի և շահույթի նվազման հետ։ Գնաճի ռիսկերը գործում են.
* մի կողմից՝ ապրաանքների արտադրության մեջ օգտագործվող հումքի ինքնարժեքի ավելի արագ աճի ուղղությամբ` պատրաստի արտադրանքի ինքնարժեքի աճի համեմատ,
* մյուս կողմից՝ ընկերության պատրաստի արտադրանքը կարող է ավելի արագ թանկանալ, քան մրցակիցներինը, ինչը կհանգեցնի գների իջեցման և հետևաբար նաև վնասների։

**Գնանկման ռիսկի** դեպքում գնանկման աճի հետ մեկտեղ գներն իջնում են, ինչը հանգեցնում է ձեռներեցության տնտեսական պայմանների վատթարացման և եկամտի նվազման։

**Արտարժույթի ռիսկը** վերաբերում է արժույթի անբարենպաստ արժեզրկման վտանգին։ Արտահանողը վնասներ է կրում, երբ ազգային արժույթի փոխարժեքը բարձրանում է վճարման արժույթի համեմատ, քանի որ նա ստանում է ավելի ցածր իրական արժեք։ Ներմուծողի համար արժութային ռիսկերն առաջանում են, եթե գնի փոխարժեքը բարձրանում է վճարման արժույթի նկատմամբ։

**Իրացվելիության ռիսկերը** ռիսկեր են, որոնք կապված են արժեթղթերի կամ այլ ապրանքների վաճառքի ժամանակ կորուստների հնարավորության հետ ` դրանց որակի և սպառողական արժեքի գնահատման փոփոխությունների հետևանքով։

## Կապիտալ ներդրումների ռիսկեր
Ներդրումային ռիսկը արտահայտում է ֆինանսական կորուստների հնարավորությունը ներդրումային ծրագրի իրականացման գործընթացում։ Ներդրումային ռիսկի տեսակներն են.
* իրական ներդրումային ռիսկ,
* ֆինանսական ներդրումների ռիսկ (պորտֆելի ռիսկ),
* նորարարական ներդրումների ռիսկ։

## Ծանոթագրություններ

Կատեգորիա:Բանկային գործ
Կատեգորիա:Ռիսկեր
Կատեգորիա:Ֆինանսներ
Քեթրին Մաքֆի

**Քեթրին Հոուփ Ֆոսթեր** (), օրիորդական ազգանունը՝ **Մաքֆի** (, ), ամերիկացի երգչուհի, բանաստեղծուհի, դերասանուհի և մոդել։

## Կարիերա
Քեթրինը հայտնի է դարձել 2006 թվականին «American Idol» երաժշտային հեռուստաշոուի 5-րդ եթերաշրջանում ունեցած մասնակցության շնորհիվ։ Նա հասել մրցույթի եզրափակիչ, որտեղ պարտվել է եթերաշրջանի հաղթող Թեյլոր Հիքսին։

Քեթրին Մաքֆիի առաջին սինգլը թողարկվել է 2006 թվականի հունիսի 27-ին։ A-ի կողմում ներկայացվել է «My Destiny» երգը, որը գրել են Հարի Սոմերդալեմը, Աննե Սորվաագը և Թիմ Բաքսթերը, իսկ B-ի կողմն ընդգրկել է «Over the Rainbow» երգի կրկներգը։ Երկու ստեղծագործությունն էլ երգչուհին կատարել է «American Idol» հեռուստամրցույթում։ 2007 թվականի հունվարին թողարկել է «Katharine McPhee» ալբոմը։

2011 թվականին Մաքֆին նկարահանվել է «Ձևացիր իմ ամուսինը» ֆիլմի գլխավոր դերում։

2012-2013 թվականներին Մաքֆին խաղացել է «Սմեշ» սերիալի գլխավոր դերերից մեկը։ 2014-2018 թվականներին խաղացել է «Կարիճ» սերիալի Փեյջ Դինինի դերը։

## Անձնական կյանք
2008-2016 թվականներին Մաքվին ամուսնացել է դերասան Նիկ Կոկասի հետ։

2014 թվականին սկսել է հանդիպել «Կարիճ» հեռուստասերիալի խաղընկերոջ՝ դերասան Էլիես Գաբելի հետ։

2017 թվականին սկսել է հանդիպել երաժշտական պրոդյուսեր Դևիդ Ֆոսթերի հետ, որի հետ ծանոթացել է 2006 թվականին։ 2018 թվականի հուլիսին Դևիդը Քեթլինին առաջարկություն է արել, և նա համաձայնել է։ Նրանք ամուսնացել են 2019 թվականի հունիսի 28-ին։ 2021 թվականի փետրվարին զույգն ունեցել է որդի, որին անվանել են Ռենի Դևիդ-Փոսթեր։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք
* Քեթրին Մաքվին YouTube-ում
* 

Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի երաժիշտներ
Կատեգորիա:Ամերիկացի բանաստեղծներ
Կատեգորիա:Ամերիկացի կոմպոզիտորներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի փոփ երգչուհիներ
Կատեգորիա:RCA Records-ի արտիստներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Բեմական կեղծանուններ
Ջերմանիս (գյուղատեղի)

**Ջերմանիս (գյուղատեղի)**,գտնվում է Արարատի մարզում, Վեդի գետի մի քանի վտակների միախառնման տեղում՝ գոգավոր հարթության վրա՝ մարզկենտրոնից 35 կմ հյուսիս-արևելք։

Միջնադարյան գյուղատեղի, որտեղ այժմ ավերակներ են մնացել, ըստ ուսումնասիրությունների արդյունքի պարզվում է, որ գյուղատեղին գոյություն է ունեցել 10-17-րդ դարերում, բայց բնակավայրն իր ծաղկուն շրջանին է հասել 12-14-րդ դարերում։ Մատենագրական տվյալներ չեն պահպանվել, բայց հայտնի է, որ այն եղել է Ուրծ գավառի հին բնակավայրերից մեկ, որը նախկինում անվանվել է Քյոլանլու։

Գյուղատեղիի կենտրոնում՝ ցածր թմբի վրա, գտնվել է 12-13-րդ դարի եկեղեցին, որը հավանաբար վերակառուցվել է 16-րդ դարում, այժմ հիմնովին ավերված է։ Եկեղեցու ներսում պահպանվել է կոտրված խաչքար (13-րդ դարի) և տապանաքար (15-16-րդ դարի)։ Եկեղեցու շուրջը փռված է գերեզմանոց, որտեղ պահպանվել են 12-13-րդ դարերի խաչքարեր։ Տարածքում պահպանվել են տնատեղերի հետքերը և ջրաղացը, իսկ գյուղատեղիի հարավային մասում՝ ճանապարհի եզրին, պահպանվել են ժայռափոր խաչքարեր, որոնք հավանաբար 12-13-րդ  դարերի են։

## Ծանոթագրություններ

Կատեգորիա:13-րդ դար
Կատեգորիա:16-րդ դար
Կատեգորիա:Արարատի մարզ
Կատեգորիա:Լքված բնակավայրեր
Բուիներ

**Բուիներ** ( *Āl-i Būya*), իրանական (դեյլեմիտների) դինաստիա, կառավարել է Արևմտյան Իրանում և Իրաքում (935–1055)։

Հիմնադրել են Ահմեդ, Ալի և Հասան Բուվայհիներ եղբայրները, որոնք իրանական Զիյարիների դինաստիայի զորավարներն էին։ Բուվայհիները 935 թվականին նվաճել են Արևմտյան Իրանը, իսկ 945 թվականին գրավելով Բաղդադը, վերացրել Աբբասյանների խալիֆայությունը և ստեղծել ֆեոդալական պետություն՝ իրենց տոհմի անունով։

X դ․ 2-րդ կեսին Բուվայհիները ընդունել են շահնշահի տիտղոս։ Բուվայհիների պետությունը ուժեղացել է X դ․ 2-րդ կեսին, երբ երկիրը ժամանակավորապես միավորվել է։ Ընդլայնվել է ոռոգման ցանցը, մայրաքաղաք Շիրազում, Բաղդադում և այլ քաղաքներում կատարվել են շինարարական աշխատանքներ։ Ֆեոդալական մասնատվածության հետևանքով X դ․ վերջին և XI դ․ սկզբին Բուվայհիները թուլացել են։ 1029 թվականին պետության արևլելյան մասը ենթարկվել է․ Մահմուդ Ղազնևիին։ 1055 թվականին Բուվայհիների պետությունը կործանվել է սելջուկների կողմից։

## Ծանոթագրություններ

Կատեգորիա:Իրանի պատմություն
Կատեգորիա:Բուվայհիներ
Սաբեր Աբար

**Սաբեր Աբար** (, ), իրանցի դերասան, թատրոնի ռեժիսոր և գրող, առավել հայտնի է 2009 թվականին «Էլլիի մասին» գեղարվեստական ֆիլմում խաղացած դերով։ Աբարը երկու անգամ առաջադրվել է Քրիստալ Սիմորգ մրցանակի, երկուսն էլ Երկրորդ պլանի լավագույն դերասան անվանակարգում, Ֆաջր 25-րդ և 27-րդ կինոփառատոնների ժամանակ։

## Կարիերա
### Դերասանի կարիերա
Աբարն իր կարիերան սկսել է հեռուստատեսային այնպիսի շոուներում, ինչպիսին է «Ծիածանը», մասնակցել է «100 վայրկյանում» մանկական խաղ-հեռուստաշոուին։ Նա ավելի ուշ ճանաչում է ձեռք բերել Մոհսեն Մախմալբաֆի *Sha'ere Zobale*-ում խաղացած դերով։ 2006 թվականին Էզզաթոլահ Էնթեզամիի հետ նկարահանվել է «Մինայե Շահր-է Խամուշ» ֆիլմում` խաղալով վարորդի դեր. այս դերի համար առաջադրվել է Քրիստալ Սիմորգի մրցանակի` Երկրորդ պլանի լագավույն դերասան անվանակարգում։ Աբարի տաղանդը նկատվել է «Դայերե Զանգի»-ում (2007), որից հետո նրան դեր է առաջարկվել Ասղար Ֆարհադիի «Էլլիի մասին» ֆիլմում։ Ֆիլմը դրական արձագանքներ է ստացել, ինչպես օրինակ, Դեյվիդ Բորդվելը, որն այն գլուխգործոց է անվանել։ Աբարը խաղացել է Ալիրեզայի դերը, որի հարսնացուն կորել էր։ Այս դերով նա առաջադրվել է Ֆաջր միջազգային կինոփառատոնում։

Սաբերը խաղացել է նաև *Հիչ* (2009), *Նոխոդի* (2009), *Տասներեք 59* (2010) և *Էնտեհայե Խիաբանե Հաշտոն* (2010) ֆիլմերում, ինչպես նաև որպես կամեո երևացել է *Այենե-հայե Ռուբերու* (2010) ֆիլմում։

Գլխավոր դեր է խաղում «Գորտը» հեռուստասերիալում։

### Թատերական կարիերա
Աբարը խաղացել է *Կարգադան* (2008) ներկայացման մեջ` Ֆարհադ Աեեշի, Մեհդի Հաշեմիի և Շահաբ Հոսսեինի հետ, որի ռեժիսորն է Ֆարհադ Աեեշը։ Խաղացել է նաև *Դաստան-է յեկ Փելլեկան* (2009, ռեժ.` Ռեզա Գուրան), *Կալիգուլա* (2010, ռեժ.` Հոմայոուն Ղանիզադեհ) և *Ժիրե-բանդիե պարե Խորուս բայարե Սուգվարի* (2011, ռեժ.` Ալի Նարգես Նեժադ) ներկայացումներում։ 2010 թվականին Սաբերը բեմադրել է *Վավ-հա վա Վիրգուլ-հա* ներկայացումը։

### Որպես գրող
Աբարը հեղինակել է երկլեզու «Յոթ երկինք այն կողմ» գիրքը, որը պատմում է իրանցի տատիկների մասին և տպագրվել է Թեհրանում։

## Ֆիլմագրություն

### Հեռուստատեսություն

## Պարգևներ և առադրումներ

## Ծանոթագրություններ

## Արտաքին հղումներ
* 
* 
*Սաբեր Աբարը Իրանյան ֆիլմերի բազայում

Կատեգորիա:Թատերական ռեժիսորներ
Կատեգորիա:Իրանցի գրողներ
Կատեգորիա:Իրանցի դերասաններ
Կատեգորիա:Իրանցի կինոռեժիսորներ
Կատեգորիա:Իրանցի ռեժիսորներ
Ալյանս կուսակցություն

**Ալյանս**, հայկական քաղաքական կուսակցություն։ Այն հիմնադրվել է 2015 թվականին և այժմ գլխավորում է Տիգրան Ուրիխանյանը։

## Պատմություն
Տիգրան Ուրիխանյանն աշխատել է Ազգային ժողովում 2012-ի խորհրդարանական ընտրություններից հետո` որպես «Բարգավաճ Հայաստան» կուսակցության թեկնածու։

Հետագայում Ուրիխանյանը լքել է «Բարգավաճ Հայաստանը» և 2015 թվականին հիմնադրել «Ալյանս» կուսակցությունը։ Նա առաջադրվել է կուսակցության նախագահի պաշտոնում։ Կուսակցությունը 2017 թվականի խորհրդարանական ընտրություններին մասնակցել է Ծառուկյան դաշինքի կազմում։

«Ալյանս» կուսակցությունը չի մասնակցել 2018 թվականի ընտրություններին և չունի քաղաքական ներկայացուցչություն Ազգային ժողովում։ Ներկայումս կուսակցությունը գործում է որպես արտախորհրդարանական ուժ։

2021 թվականին Հայաստանում տեղի ունեցած քաղաքական ճգնաժամից և 2020-2021 թվականներին Հայաստանում տեղի ունեցած բողոքի ցույցերից հետո Ուրիխանյանը հաստատել է, որ կուսակցությունն իր անկախ թեկնածությունն է առաջադրելու առաջիկա ընտրություններում։

2022 թվականին Ալյանս կուսակցությունը ԱՄՆ դեսպանատան դիմաց ակցիա է կազմակերպել կենսաբանական լաբորիատրիաներում միջազգային մոնիթորինգ իրականացնելու պահանջով, քանի որ կասկածում են որ այդ լաբորիատրիաներում կենսաբանական զենք է արտադրվում։

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Ալյանս կուսակցությունը Facebook-ում

Կատեգորիա:Հայաստանի կուսակցություններ
Ջեյք Էդվարդ Թուրներ

**Ջեյք Էդվարդ Թուրներ** (, ), անգլիացի պրոֆեսիոնալ ֆուտբոլիստ, որը որպես դարպասապահ է խաղում Նյուքասլ Յունայթեդում։

## Վաղ կյանք
Թուրները ծնվել է Ուիլմսլոում և մեծացել է իր ավագ քրոջ` Միլիի հետ, որը նույնպես ֆուտբոլիստ է։

## Ակումբային կարիերա
Թուրները սկսել է իր կարիերան Բոլթոն Ուոնդերերսում, վարձավճարով տեղափոխվելով Սթալիբրիդջ Սելտիք 2017 թվականի դեկտեմբերին, բայց հետ է կանչվել` առանց հիմնական կազմում ընդգրկվելու։ 2018 թվականի մարտին նա նույն պայմանով տեղափոխվել է Ֆրիքլի Ատլետիկ։ 2018 թվականի օգոստոսին վերադարձել Սթալբրիդջ` լիգայի խաղերում հիմնական կազմում լինելով 11, իսկ գավաթի խաղերում` 1 անգամ։ 2019 թվականի մարտին նա վարձավճարով տեղափոխվել է Դարլինգթոն։

2019 թվականի հուլիսին նա տեղափոխվել է Նյուքասլ Յունայթեդ, ասելով, որ դա նրան համոզել է Բոլթոնից իր նախկին ընկեր Սամի Ամեոբին, որն իր կարիերան սկսել է Նյուքասլ Յունայթեդում։ 2020 թվականի օգոստոսին նա սեզոնային վարձավճարով տեղափոխվել է Մորեկամբե։ Հետ է կանչվել Նյուքասլի կողմից 2021 թվականի հունվարին։

## Միջազգային կարիերա
Նա իր դեբյուտն Անգլիայի հավաքականի կազմում արել է 2016 թվականի նոյեմբերին և նաև խաղացել է մինչև 19 տարեկանների առաջնությունում։

## Ծանոթագրություններ

Կատեգորիա:Տղամարդկանց ֆուտբոլի դարպասապահներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Ստեյլիբրիջ Սելտիկի ֆուտբոլիստներ
Կատեգորիա:Մորկամի ֆուտբոլիստներ
Մարտին Շելբրեյդ Էլլինգսեն

**Մարտին Շելբրեյդ Էլլինգսեն** (, ) նորվեգացի ֆուտբոլիստ, Մոլդե ՖԱ-ի կիսապաշտպան։

## Ակումբային կարիերա
Էլլինգսենը «Կոնգսվինգեր»-ի սան է։ 2013 թվականի ապրիլի 7-ին  իր առաջին քայլն է անում  Նորվեգիայի առաջին բաժնում՝ «Մյոնդալենա»-ի դեմ խաղում։ Մայիսի 5-ին «Ֆրեդրիկստադա»-ի դեմ մենամարտում, «Կոնգսվինգեր»-ի խաղացող Մարտինը խփեց իր առաջին գոլը։ Եթերաշրջանի արդյունքում ակումբը անցավ երկրորդ բաժին, բայց Էլլինգսենը մնաց ակումբում և երկու տարի հետո նրան օգնեց վերադառնալ առաջին բաժին։ 2017 թվականի ամռանը Մարտինը տեղափոխվեց «Մոլդե ՖԱ»։ Օգոստոսի 20-ին  Նորվեգիայի առաջին լիգայում իր առաջին քայլն է անում «Ստաբեկա»-ի դեմ խաղում։ Սեպտեմբերի 17-ին «Վիկինգա»-ի դեմ խաղում Էլլինգսենը «Մոլդե ՖԱ»-ի կազմում խփում է իր առաջին գոլը։

## Կարիերայի վիճակագրություն
### Ակումբ

## Ծանոթագրություններ

## Արտաքին հղումներ
* 
* Профиль на sports.ru

Կատեգորիա:Անձինք այբբենական կարգով
Կատեգորիա:Ֆուտբոլիստներ այբբենական կարգով
Կատեգորիա:Նորվեգացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Էլլիի մասին

**Էլլիի մասին** (), իրանցի ռեժիսոր Ասղար Ֆարհադիի գեղարվեստական ֆիլմը, որն էկրաններին է հայտնվել 2009 թվականին։ Ֆիլմը դարձել է Բեռլինի 59-րդ կինոփառատոնի մրցանակակիր։ «Արծաթե արջուկ»` լավագույն ռեժիսուրայի համար մրցանակն ստացել է ֆիլմի ռեժիսոր Ասղար Ֆարհադին։ Ֆիլմը նաև հավակնել է Օսկար մրցանակի` Լավագույն օտարալեզու ֆիլմի համար անվանակարգում, սակայն չի ընդգրկվել եզրափակիչ անցած 5 ֆիլմերի ցանկում։ Այս ֆիլմը նաև վերջին իրանական ֆիլմն է դարձել Գոլշիֆթե Ֆարահանիի համար այն բանից հետո, երբ նրան արգելել են նկարահանվել Իրանում` հոլիվուդյան «Մահվան մարմինները» ֆիլմի պրեմիերային առանց հիջաբի կարմիր գորգին հայտնելու պատճառով։

## Սյուժե
Իրանցի ընկերները եռօրյա հանգստի են մեկնում Կասպից ծովի ափ։ Նրանք բոլորը իրավաբանության ֆակուլտետի նախկին համակուրսեցիներ են, երեք ամուսնական զույգ` մանկահասակ երեխաների հետ։ Ճանապարհորդության նախաձեռնողը` Սեպիդեն, իր հետ վերցնում է իր դստեր դաստիարակչուհուն` Էլլիին, որպեսզի ծանոթացնի նրան Գերմանիայից վերադարձած Ահմադի հետ։

Նրանք բոլորը հասնում են Սեպիդեի կողմից վարձած տան մոտ, սակայն չեն կարող այնտեղ մնալ, քանի որ անսպասելիորեն վերադարձել է տանտերը։ Նրանց մի լքված տուն են առաջարկում ծովի ափին, որին, ի վերջո, ընկերները համաձայնում են։ Այնտեղ բջջային կապ չկա, այդ պատճաով զանգել կատարելու համար նրանք ստիպված են վերադառնալ տանտիրուհու մոտ։

Էլլիին ճնշում են ընկերների ակնարկները, սակայն ի վերջո նա սկսում է համակրանք զգալ Ահմեդի հանդեպ։ Էլլիին անսպասելիորեն անհետանում է դժբախտ պատահարի ժամանակ, երբ երեխաներից մեկը քիչ էր մնում խեղդվեր։ Ընկերները չգիտեն` արդյո՞ք նա խեղդվել է, թե հեռացել է` առանց նախազգուշացնելու։

## Դերերում
* Գոլշիֆթե Ֆարահանի` *Սեպիդե*
* Թարանե Ալիդուստի` *Էլլի*
* Շահաբ Հոսսեյնի` *Ահմադ*
* Մերիլա Զարեի` *Շոխրեխ*
* Մանի Ֆագիգի` *Ամիր*
* Պեյման Մոադի` *Պեյման*
* Ռանա Ազադիվար` *Նաազի*
* Ահմեդ Մեհրանֆար` *Մուչեհր*
* Սաբեր Աբար` *Ալիրեզա*

## Քննադատություն
Իրանցի ռեժիսորը պիկնիկի ժամանակ մահացած աղջկա մասին իր պատմությունը նկարահանել է այն մասին, թե ինչ է լինում դրանից հետո ոչ թե ընդունված կերպ, այլ` եվրոպական դաժան ձևով, սակայն դեպի Արևմուտք իրենց ճանապարհին ֆիլմի հեղինակները մնացել են կես ճանապարհին` կորցնելով ազգային յուրահատկությունը, սակայն ամբողջապես չյուրացնելով ուրիշի ողբերգությանը հատուկ հոգեբանական ողջ նրբությունն ու խորքը։ Նինա Ցիրկուն, «Կինոարվեստ»

## Պարգևներ և առաջադրումներ
* 2009` «Արծաթե արջուկ»` լավագույն ռեժիսուրայի համար (Ասղար Ֆարհադի), Բեռլինի 59-րդ կինոփառատոն
* 2009` Տրայբեկի մրցանակ` լավագույն խաղարկային ֆիլմ անվանակարգում
* 2009` Բրիսբենյան կինոփառատոնի մրցանակ
* 2009` Կերալի միջազգային կինոփառատոնի մրցանակ` ամենահայտնի ֆիլմ անվանակարգում
* 2009` «Բյուրեղապակյա սիմուրգ» մրցանակ, Իրանի Ֆաջր կինոփառատոն, լավագույն ռեժիսոր (Ասղար Ֆարհադի), լավագույն դերասան (Շահաբ Հոսսեյնի) 
* 2009` ներկայացրել է Իրանը Օսկարի 82-րդ մրցանակաբաշխության ժամանակ` հավակնելով Լավագույն օտարալեզու ֆիլմի համար մրցանակին

## Ծանոթագրություններ

## Արտաքին հղումներ
* 
* ''Էլլիի մասին'' // Memento Films 
* ''Էլլիի մասին'' // Iran Negah
* ''Էլլիի մասին'' // 30nema

Կատեգորիա:2009 ֆիլմեր
Կատեգորիա:Ասղար Ֆարհադիի ֆիլմեր
Կատեգորիա:Իրանական դրամա ֆիլմեր
Կատեգորիա:Իրանական ֆիլմեր
Կատեգորիա:Պարսկերեն ֆիլմեր
Սուրբ Երրորդություն եկեղեցի (Գրիգորաշեն)

**Սուրբ Երրորդություն եկեղեցի** (Նաև՝ **Գրիգորաշեն**, **Կարմիր վանք**), Հայ առաքելական եկեղեցի Արագածոտնի մարզի Թալինի տարածաշրջանի Գետափ գյուղի մոտ, 3 կմ դեպի արևմուտք՝ Ախուրյան գետի ձախ ափին, կառուցվել է 6-7-րդ դարերում։

Սուրբ Երրորդություն եկեղեցին վաղ միջնադարի ճարտարապետության կոթողներից է, ըստ ճարտարապետական առանձնահատկությունների վերլուծության, եկեղեցին կարելի է թվագրել 6-7-րդ դարերով։ Եկեղեցին կենտրոնագմբեթ և բազմախորան է։

## Ճարտարապետություն
300px|thumb|Սուրբ Երրորդություն եկեղեցին՝ հարավ-արևելյան կողմից։
Եկեղեցին ունի 6 պայտաձև խորան, որոնց մեջ եռանկյունաձև, կամարակապ որմնախորշերն են, նաև ունեցել է բազմաստիճան որմնախարիսխ, պայտաձև կամարներ, եռանկյունաձև ճակտոնով և որմնասյուներով շքամուտք, որոնցից միայն հետքերն են մնացել։

Եկեղեցին ունի մեկ մուտք, որը գտնվում է հարավարևմտյան կողմում։ Կառուցված է դեղնակարմրավուն սրբատաշ տուֆից։ Եկեղեցու թմբուկի հյուսիսային պատուհանի պսակին կա փորագրություն, որտեղ գրված է եկեղեցու ճարտարապետի անունը՝ Գրիգոր, որն էլ պատճառ է հանդիսացել եկեղեցին կոչել նաև Գրիգորաշեն։ Հայկական ճարտարապետության մեջ հայտնի են ընդամենը վեց խորաններով 13 եկեղեցիներ, որոնցից կանգուն են մնացել միայն Արագածավանի Ս. Երրորդություն եկեղեցին և Բագարանի Շուշանա վանք եկեղեցին։

## Ծանոթագրություններ

Կատեգորիա:7-րդ դարի հայկական վանքեր և եկեղեցիներ
Կատեգորիա:Արագածոտնի թեմի վանքեր և եկեղեցիներ
Կատեգորիա:Եկեղեցիներ այբբենական կարգով